Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρόκειται να λάβει η Κοινότητα στο πλαίσιο του συμβουλίου σύνδεσης ΕΕ-Τσεχικής Δημοκρατίας που συστάθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, η οποία τέθηκε σε ισχύ την 1η Φεβρουαρίου 1995, σχετικά με την παράταση ισχύος του συστήματος διπλού ελέγχου κατά την εξαγωγή ορισμένων προϊόντων χάλυβα από τη Τσεχική Δημοκρατία προς την Κοινότητα, για το χρονικό διάστημα από 1ης Ιανουαρίου έως 31 Δεκεμβρίου 2002

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στόχος του συστήματος διπλού ελέγχου είναι να βελτιωθεί η διαφάνεια και να αποφευχθούν πιθανές εκτροπές του εμπορίου. Το σύστημα αυτό βασίζεται στη διάταξη της ευρωπαϊκής συμφωνίας ΕΚ-Τσεχικής Δημοκρατίας [1] που παρέχει τη δυνατότητα σε κάθε συμβαλλόμενο μέρος να θεσπίσει διοικητική διαδικασία με σκοπό την ταχεία ενημέρωση σχετικά με τις τάσεις της ροής των εμπορικών συναλλαγών. Τα συμβαλλόμενα μέρη συμφώνησαν το 1998 να καθιερώσουν τέτοιο σύστημα για ορισμένα προϊόντα χάλυβα που καλύπτονται από τις συνθήκες ΕΚΑΧ και ΕΚ με την απόφαση αριθ. 3/97 [2] του συμβουλίου σύνδεσης. Με την απόφαση αριθ. 7/98 [3] του συμβουλίου σύνδεσης, η ισχύς του συστήματος παρατάθηκε, αφού τροποποιήθηκε το πεδίο προϊόντων που καλύπτει, για το χρονικό διάστημα από 1ης Ιανουαρίου έως 31 Δεκεμβρίου 1999 και με την απόφαση αριθ. 1/00 [4] του συμβουλίου σύνδεσης, η ισχύς του συστήματος παρατάθηκε για το χρονικό διάστημα από 1ης Ιανουαρίου έως 31 Δεκεμβρίου 2000 και με την απόφαση 1/01 [5] του Συμβουλίου Σύνδεσης η ισχύς του συστήματος παρατάθηκε για το χρονικό διάστημα από την 1η Ιανουαρίου έως την 31η Δεκεμβρίου 2001. Με τον κανονισμό (ΕΚ) αριθ. 87/98 [6] του Συμβουλίου, που τροποποιήθηκε με τον κανονισμό (ΕΚ) αριθ. 248/99 [7] του Συμβουλίου και παρατάθηκε με τον κανονισμό (ΕΚ) αριθ. 567/00 [8] και 239/01 [9] του Συμβουλίου, θεσπίστηκε η αντίστοιχη κοινοτική νομοθεσία εφαρμογής.

[1] ΕΕ L 360 της 31.12.94, σ. 2.

[2] ΕΕ L 13 της 19.01.98, σ. 99.

[3] ΕΕ L 29 της 03.02.99, σ. 26.

[4] ΕΕ L 69 της 17.03.00, σ. 53.

[5] ΕΕ L 35 της 6.2.01, σ. 37.

[6] ΕΕ L 13 της 19.01.98, σ. 43.

[7] ΕΕ L 29 της 03.02.99, σ. 1.

[8] ΕΕ L 69 της 17.03.00, σ. 1.

[9] ΕΕ L 35 της 6.2.01, σ. 3.

Κατά τη συνεδρίασή της, στις 8 Οκτωβρίου 2001, η ομάδα επαφών συμφώνησε να συστήσει στο συμβούλιο σύνδεσης να παρατείνει την ισχύ του συστήματος διπλού ελέγχου για το χρονικό διάστημα από 1ης Ιανουαρίου έως 31 Δεκεμβρίου 2002.

Επομένως, η συνημμένη πρόταση αποσκοπεί στην παράταση ισχύος της απόφασης αριθ. 3/97 του συμβουλίου σύνδεσης, όπως τροποποιήθηκε με την απόφαση αριθ. 7/98 του συμβουλίου σύνδεσης και παρατάθηκε με την απόφαση αριθ. 1/00 και 1/01 του συμβουλίου σύνδεσης, για το χρονικό διάστημα από 1ης Ιανουαρίου έως 31 Δεκεμβρίου 2002.

2001/0307 (ACC)

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρόκειται να λάβει η Κοινότητα στο πλαίσιο του συμβουλίου σύνδεσης ΕΕ-Τσεχικής Δημοκρατίας που συστάθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, η οποία τέθηκε σε ισχύ την 1η Φεβρουαρίου 1995, σχετικά με την παράταση ισχύος του συστήματος διπλού ελέγχου κατά την εξαγωγή ορισμένων προϊόντων χάλυβα από τη Τσεχική Δημοκρατία προς την Κοινότητα, για το χρονικό διάστημα από 1ης Ιανουαρίου έως 31 Δεκεμβρίου 2002

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής,

την απόφαση του Συμβουλίου και της Επιτροπής, της 19ης Δεκεμβρίου 1994, σχετικά με τη σύναψη της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου και, ιδίως, το άρθρο 2 παράγραφος 1,

Εκτιμώντας τα εξής:

(1) Η ομάδα επαφών που αναφέρεται στο άρθρο 10 του Πρωτοκόλλου 2 της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, η οποία τέθηκε σε ισχύ την 1η Φεβρουαρίου 1995 [10], συνήλθε στις 8 Οκτωβρίου 2001 για να συζητήσει τις τάσεις στις εισαγωγές από την Τσεχική Δημοκρατία στην Κοινότητα προϊόντων που καλύπτονται από τις συνθήκες ΕΚΑΧ και ΕΚ και αναγνώρισε την ανάγκη να εξευρεθούν οι κατάλληλες λύσεις στο πλαίσιο του άρθρου 34 παράγραφος 2 της συμφωνίας, προκειμένου να διασφαλιστεί ότι δεν θα τεθεί σε κίνδυνο η επίτευξη των στόχων της συμφωνίας.

[10] ΕΕ L 360 της 31.12.94, σ. 2.

(2) Ως εκ τούτου, η ομάδα επαφών συμφώνησε να συστήσει στο συμβούλιο σύνδεσης, που συγκροτήθηκε με το άρθρο 104 της συμφωνίας, να παραταθεί για το χρονικό διάστημα από 1ης Ιανουαρίου έως 31 Δεκεμβρίου 2002 η ισχύς του συστήματος διπλού ελέγχου, το οποίο θεσπίστηκε το 1998 με την απόφαση 3/97 [11] του συμβουλίου σύνδεσης, τροποποιήθηκε με την απόφαση 7/98 [12] του συμβουλίου σύνδεσης και παρατάθηκε με την απόφαση αριθ. 1/00 [13] και αριθ. 1/01 [14] του συμβουλίου σύνδεσης.

[11] ΕΕ L 13 της 19.01.98, σ. 99.

[12] ΕΕ L 29 της 03.02.99, σ. 26.

[13] ΕΕ L 69 της 17.03.00, σ. 53.

[14] ΕΕ L 35 της 6.2.01, σ. 37.

(3) Τα μέρη επιθυμούν να προωθήσουν την ορθή και ισόρροπη ανάπτυξη του εμπορίου χάλυβα μεταξύ της Κοινότητας και της Τσεχικής Δημοκρατίας.

(4) Το συμβούλιο σύνδεσης, αφού έλαβε όλες τις σχετικές πληροφορίες, αποφάσισε ότι η αποδεκτή για τα δύο μέρη λύση που διαταράσσει το λιγότερο δυνατόν τη λειτουργία της συμφωνίας είναι η παράταση ισχύος του συστήματος διπλού ελέγχου, χωρίς ποσοτικά όρια, των εισαγωγών στην Κοινότητα ορισμένων προϊόντων χάλυβα που καλύπτονται από τις συνθήκες ΕΚΑΧ και ΕΚ για το χρονικό διάστημα από 1ης Ιανουαρίου έως 31 Δεκεμβρίου 2002,

ΑΠΟΦΑΣΙΖΕΙ:

Η θέση που θα λάβει η Κοινότητα στο πλαίσιο του συμβουλίου σύνδεσης, το οποίο συστάθηκε με την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, όσον αφορά τις εξαγωγές ορισμένων προϊόντων χάλυβα από την Τσεχική Δημοκρατία στις Ευρωπαϊκές Κοινότητες και, ειδικότερα, την παράταση ισχύος του συστήματος διπλού ελέγχου, βασίζεται στο σχέδιο απόφασης του συμβουλίου σύνδεσης που επισυνάπτεται στην παρούσα απόφαση.

Βρυξέλλες,

Για το Συμβούλιο

Ο Πρόεδρος

ΑΠΟΦΑΣΗ ..../2001 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΤΣΕΧΙΚΗΣ ΔΗΜΟΚΡΑΤΙΑΣ

της [...] 2001 σχετικά με την παράταση ισχύος του συστήματος διπλού ελέγχου, που θεσπίστηκε με την απόφαση αριθ. 3/97 του συμβουλίου σύνδεσης, για το χρονικό διάστημα από 1ης Ιανουαρίου έως 31 Δεκεμβρίου 2002 (2001/...../ΕΚ)

ΤΟ ΣΥΜΒΟΥΛΙΟ ΣΥΝΔΕΣΗΣ,

Εκτιμώντας τα εξής:

(1) Η ομάδα επαφών που αναφέρεται στο άρθρο 10 του Πρωτοκόλλου 2 της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους αφενός και της Τσεχικής Δημοκρατίας αφετέρου, η οποία τέθηκε σε ισχύ την 1η Φεβρουαρίου 1995, συνήλθε στις 8 Οκτωβρίου 2001 και συμφώνησε να συστήσει στο συμβούλιο σύνδεσης, που συγκροτήθηκε στο πλαίσιο του άρθρου 104 της συμφωνίας, να παρατείνει για το χρονικό διάστημα από 1ης Ιανουαρίου έως 31 Δεκεμβρίου 2002 την ισχύ του συστήματος διπλού ελέγχου, το οποίο θεσπίστηκε το 1998 με την απόφαση αριθ. 3/97 του συμβουλίου σύνδεσης, παρατάθηκε με την απόφαση αριθ. 7/98 [15] του συμβουλίου σύνδεσης για την περίοδο από 1ης Ιανουαρίου έως 31 Δεκεμβρίου 1999 και παρατάθηκε με την απόφαση αριθ. 1/00 [16] του συμβουλίου σύνδεσης για την περίοδο από 1ης Ιανουαρίου έως 31ης Δεκεμβρίου 2000 που παρατάθηκε με την απόφαση 1/01 [17] του συμβουλίου σύνδεσης για την περίοδο από 1ης Ιανουαρίου έως 31 Δεκεμβρίου 2001.

[15] ΕΕ L 29 της 03.02.99, σ. 26.

[16] ΕΕ L 69 της 17.03.00, σ. 53.

[17] ΕΕ L 35 της 6.02.01, σ. 37.

(2) Το συμβούλιο σύνδεσης, αφού συγκέντρωσε όλες τις σχετικές πληροφορίες, συμφώνησε με την ως άνω σύσταση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σύστημα διπλού ελέγχου, που θεσπίστηκε με την απόφαση αριθ. 3/97 του συμβουλίου σύνδεσης, παραμένει σε ισχύ για το χρονικό διάστημα από 1ης Ιανουαρίου έως 31 Δεκεμβρίου 2002. Στο προοίμιο και στο άρθρο 1 παράγραφοι 1 και 3 της απόφασης, οι αναφορές στην περίοδο «από 1ης Ιανουαρίου έως 31 Δεκεμβρίου 2001» αντικαθίστανται από τις αναφορές στην περίοδο «από 1ης Ιανουαρίου έως 31 Δεκεμβρίου 2002».

Άρθρο 2

Η παρούσα απόφαση τίθεται σε ισχύ την ημερομηνία έκδοσής της.

Ο παρών κανονισμός εφαρμόζεται από την 1η Ιανουαρίου 2002.

Βρυξέλλες,

Για το συμβούλιο σύνδεσης

Ο Πρόεδρος